Publication: Magyar Közlöny
Issue: MK-2002-50 (Year: 2002, Number: 50)
Era: 1990-2004
Section: 
Paragraph Index: 81

3. § Az elsõ és a további elõlegek iránti igényt, amelyet az NAO-nak kell hitelesítenie és jóváhagynia, jóváhagyás és átutalás teljesítése céljából meg kell küldeni a Bizottságnak. Az igényléseket az alábbiakkal kell alátámasztani: (i) egy kifizetési nyilatkozattal, amely tartalmazza a szerzõdésben rögzített és kifizetett teljes összeget részprogramok, valamint projektek és (adott esetben) részprojektek szerinti bontásban ez által igazolva a kapcsolatot az indikatív költségvetés (a Pénzügyi Megállapodás) és az IA/KPSZE által elõterjesztett pénzügyi jelentés alapján ténylegesen felmerült és kifizetett kiadások között; ehhez mellékelni kell egy táblázatot, amely tartalmazza az IA/KPSZE és a kezelésükben megvalósuló projekt (projektek) közötti összefüggést; (ii) a létrejött szerzõdések és teljesített kifizetések megfelelõ pénzügyi jelentéseivel (Perseus); (iii) az NA és az IA/KPSZE által megnyitott bankszámlák adatait tartalmazó banki egyeztetésekkel; közölni kell a bankszámlákon felhalmozott kamatot; (iv) a 9. Cikkben hivatkozott helyzetjelentésekkel; (v) az NAO írásbeli nyilatkozatával, miszerint az igénylésben közölt információk pontosak, a PHARE támogatás felhasználásának üteme megfelelõ, és igazodik a Pénzügyi Megállapodásban megfogalmazott célkitûzésekhez.

Source: https://magyarkozlony.hu/hivatalos-lapok/c1d8833e1dc82d1574995a08f1a48e4ce14dc4bd/dokumentumok/d96cc6d105adabacc15bdeafdc052e1011af047d/letoltes